Per G. Ravne

Per Galby Ravne (født 10. november 1925 i Drøbak, død 29. april 2021) var en norsk diplomat som var ambassadør i Peking fra 1971 til 1974. 

Ravne ble student i 1945, og studerte deretter jus ved Universitetet i Oslo. Han ble cand.jur. i 1952 og tok deretter Utenriksdepartementets aspirantkurs. 

Han var sivil etterforsker i Follo 1945 til 1946 og ble i 1954 attaché ved det norske generalkonsulatet i London. I 1955 ble han sekretær i UD. Fra 1958 til 1961 var han ambassadesekretær ved den norske delegasjonen til FN i New York. Han ble konsulent i UD i 1961 og byråsjef i 1963. Så kom han igjen til delegasjonen til FN i 1967, denne gang som ambassaderåd. I 1970 ble han ministerråd og året etter ambassadør i Peking. Fra 1975 var han Utenriksdepartementets rådgiver i energispørsmål, og i 1982 ble han utnevnt til ekspedisjonssjef og leder av politisk avdeling i UD.

Kilder 
 Hvem Hva Hvor 1983 side 145
 Hvem er Hvem 1973

Dødsfall i 2021
Norges ambassadører til Kina (Folkerepublikken)
Personer fra Frogn kommune